cyanic-selkie/wikianc huggingface dataset:
సెల్ సైట్
సెల్ సైట్ల యొక్క రకములు
భద్రత, ప్రదర్శన యొక్క కారణాల వల్ల కొత్త స్తంభాల నిర్మాణానికి స్థానిక ప్రతిపక్షం ఒక పెద్ద కారణం. ప్రదర్శన కారణం మాస్ట్ను, ఒక జెండా పోల్ లేదా ఒక చెట్టు లాగా అగ్రిగేట్ చేసి పరిష్కారించవచ్చు. ఇలాంటి సెల్ సైట్లు వాటి ఆకులు ఆకారం, బెరడు రకం చూసి గుర్తించవచ్చు .ఇలాంటి యాంటెనాల యొక్క ఆకులు అచ్చం చెట్ల యొక్క ఆకులు లాగా ఉండేటట్టు ప్లాస్టిక్ తో తయారీ చేయబడతాయి. ఈ మెటీరియల్ రేడియో విద్యుత్ పారదర్శకత, UVA కిరణాలు నిరోధాన్ని పటిస్తుంది. తాటి చెట్టు లాగా అగ్రిగేట్ చేయబడ్డ మోనో పోల్ను మోనోపాల్మ్ అని, పైన్ చెట్టు లాగా అగ్రిగేట్ చేయబడ్డ మస్ట్ ను సూడో పైనస్ టెలిఫోనీయేనిసిస్ అని పిలుస్తారు. మోనో పోల్స్ లో యాంటెనాను పోల్ పైన ఒక ప్లాస్టిక్ బాక్స్ వంటి దానిలో దాచి ఉంచబడుతుంది. 6m నుండి 12m ఎత్తులో ఉన్న పొగ గొట్టాలు లేదా పలకలు వంటి రూఫ్ టాప్ నిర్మలాలలో ఒకే స్టేషను మీద వేరు వేరు ఆపరేటర్లు సెల్ సైట్లు అమర్చిబడి ఉంటాయి. సెల్ సైట్లు నిర్మాణానికి ప్రస్తుతం చాలా ఆధునిక పద్ధతులు ఉన్నాయి,అంతేకాకుండా ఈ సెల్ సైట్లు మనం రోజూ ఉపయోగించే సెల్ ఫోన్లతో అనుసందానంగా ఉండటానికి చాలా ఆధునిక సాంకేతిక విజ్ఞానం అవసరం.
ఇతర లింకులు
వర్గం:Telecommunications infrastructure వర్గం:టెలీకమ్యూనికేషన్ వర్గం:భౌతిక శాస్త్రం
దుత్తలూరి రామారావు
జీవిత విశేషాలు
దుత్తలూరి రామారావు 1939, అక్టోబర్ 21వ తేదీన అనంతపురం జిల్లా, మడకశిర తాలూకా,(ప్రస్తుతం శ్రీ సత్యసాయి జిల్లా, గుడిబండ మండలం) మందలపల్లి గ్రామంలో దత్తలూరి చలపతిరావు, లక్ష్మీదేవమ్మ దంపతులకు జన్మించాడు. అమరాపురం హైస్కూలులో 4వఫారం చదివే సమయంలో ఇతడు తన సహజ పాండిత్యంతో పద్యాలు, పాటలు వ్రాస్తూ, హరికథలు గానం చేస్తూ ఆ పాఠశాల ఆంధ్రోపాధ్యాయుడు రూపావతారం నారాయణశర్మ దృష్టిని ఆకర్షించాడు. ఆ తర్వాత కల్లూరు సుబ్బారావు ప్రోత్సాహంతో హైదరాబాదుకు వచ్చి తెలుగు విశారద పరీక్షలకు చదవడం మొదలు పెట్టాడు. ఆ సమయంలో ఇతడి ప్రతిభను దివాకర్ల వెంకటావధాని గుర్తించి తన శిష్యునిగా స్వీకరించాడు. ఇతడు 1960 నుండి 1970 వరకు వివిధ ఉన్నత పాఠశాలలో తెలుగు ఉపాధ్యాయుడిగా పనిచేశాడు. మడకశిరలో జరిగిన సభలకు వచ్చిన చిత్తూరు నాగయ్య ఇతడిని సినిమాలలో నటించమని ప్రోత్సహించాడు. అతని ప్రోత్సాహంతో మద్రాసు వెళ్ళి కొన్ని సంవత్సరాలు గడిపి కొన్ని సినిమాలలో చిన్న చిన్న పాత్రలు ధరించి అక్కడ ఇమడలేక తిరిగి వచ్చాడు. ఇతని భార్య లలితమ్మ కవయిత్రి, గాయకురాలు. ఈమె అనేక పాటలు, సంప్రదాయపు పాటలు, పెళ్లి పాటలు, దేశభక్తి పాటలు ఎన్నో రచించి సుశ్రావ్యంగా పాడేవారు. ఇతని కుమార్తె పద్మశ్రీ సంగీత శిక్షకురాలిగా పేరు సంపాదించింది. పెద్ద కుమారుడు బాబు బాలాజి నాట్యకళాకారుడు, రచయిత, గాయకుడు. ఇతడు ధర్మవరంలో శ్రీలలిత కళా నాట్యనికేతన్ పేరుతో శిక్షణా సంస్థను నెలకొల్పి శాస్త్రీయ, జానపద నృత్యాలలో అనేకమందిని కళాకారులుగా తీర్చిదిద్దాడు. రెండవ కుమారుడు పార్థసారథి జ్యోతిషశాస్త్రంలో నైపుణ్యం సంపాదించాడు. ఇతని మనుమరాళ్ళు హర్షశ్రీ,రామ లాలిత్యలు కూడా ఇతని వారసత్వాన్ని కొనసాగిస్తూ నాట్యరంగంలో రాణిస్తున్నారు.
సాహిత్యకృషి
ఇతడు భక్తకవి. ఇతని రచనలన్నీ ఆధ్యాత్మిక సంబంధమైనవే. ఇతని రచనలలో కొన్ని:
నాటకరంగం
ఇతడు అనేక పౌరాణిక, సాంఘిక, చారిత్రక నాటకాలలో నటించాడు. శ్రీకృష్ణరాయబారం నాటకంలో శ్రీకృష్ణుడిగా, శ్రీరామాంజనేయ యుద్ధం నాటకంలో రాముడిగా, భువనవిజయం సాహిత్యరూపకాలలో అప్పాజీ, ధూర్జటి పాత్రలలో నటించి వాటిని రక్తికట్టించాడు. ఇతని నటనను చూసి చిత్తూరు నాగయ్య, ఎస్.వి.రంగారావు మొదలైనవారు మెచ్చుకున్నారు.
సినీరంగం
thumb|right|200px|ప్రేమనగర్ చిత్రంలోని ఒక సన్నివేశంలో దుత్తలూరి రామారావు. సన్నివేశంలో [[గుమ్మడి వెంకటేశ్వరరావు|గుమ్మడి, సూర్యకాంతం కూడా ఉన్నారు.]]
భక్తిగీతాలు
ఇతడు సినిమా పాటలు మాత్రమే కాకుండా అనేక భక్తి గీతాలను రచించాడు. ఇతని పాటలు ప్రైవేటు ఆల్బమ్‌లుగా రికార్డు చేయబడ్డాయి. వాటిలో కొన్ని:
బయటి లింకులు
వర్గం:తెలుగు కవులు వర్గం:తెలుగు రచయితలు వర్గం:శ్రీ సత్యసాయి జిల్లా రచయితలు వర్గం:తెలుగు సినిమా నటులు వర్గం:తెలుగు సినిమా పాటల రచయితలు వర్గం:1939 జననాలు వర్గం:రాయలసీమ రచయితలు వర్గం:2001 మరణాలు
పవిత్ర (2013 సినిమా)
పవిత్ర 2013, జూన్ 7న విడుదలైన తెలుగు చలనచిత్రం. జనార్ధన మహర్షి దర్శకత్వం వహించిన ఈ చిత్రంలో శ్రియా సరన్, రోజా, సాయి కుమార్, బ్రహ్మానందం తదితరులు నటించగా, ఎం. ఎం. శ్రీలేఖ సంగీతం అందించారు. శ్రియా వేశ్యగా నటించిన ఈ చిత్రం తమిళ, మళయాల భాషల్లో కూడా విడుదల అయింది.
కథ
అనారోగ్యంతో ఉన్న తన తల్లిని కాపాడేందుకు పవిత్ర (శ్రియా) యుక్త వయస్సులోనే మేనమామ సంరక్షణలోనే పవిత్రురాలిగా మారుతుంది. రాజకీయ నాయకులు, స్వామీజీలు ఎంతోమంది విటులు ఆమె దగ్గరకు వస్తుంటారు. సమాజంలో తనకు జరిగినట్లే మరికొంతమందికి అన్యాయం జరుగుతుందని తెలుసుకున్న పవిత్ర మోడలింగ్‌లో మోసపోయిన ఆరుగురును రక్షించి, వారికి అన్యాయం చేసిన స్టిల్‌ ఫొటోగ్రాఫర్‌ శివ (శివాజీ) ను జైలుకు పంపిస్తుంది. విటుడుగా ఆమె దగ్గరకు వెళ్ళి, ఆమె గతాన్ని తెలుసుకున్న సుదర్శన్‌ (సాయికుమార్‌), తన రాజకీయ ఎదుగుదల కోసం తన కొడుకైన మున్నా (కౌశిక్‌బాబు)కు పవిత్రనిచ్చి పెండ్లి చేస్తాడు. ఆ తర్వాత ఆమెను చంపాలని ప్రయత్నించి, అనుకోకుండా తనే గుండెపోటుతో మరణిస్తాడు. అనంతరం జరిగిన పరిణామలతో ఎం.ఎల్‌.ఎ.గా నిలబడి పవిత్ర గెలుస్తుంది. ఆ తర్వాత ఏం జరిగిందనేది సినిమా.
పాటలు
ఈ చిత్రంలోని పాటలకు ఎం. ఎం. శ్రీలేఖ సంగీతం అందించింది. 2013, ఏప్రిల్ 6వ తేదీన విశాఖపట్టణంలోని హవామహల్ లో చిత్ర పాటల విడుదల కార్యక్రమం జరిగింది. ఈ కార్యక్రమంలో శ్రియా సరన్, కౌశిక్‌బాబు, ఎం.ఎం. శ్రీలేఖ, సాయి కుమార్, జనార్ధన మహర్షి, బెల్లంకొండ సురేష్, కె. సాధక్ కుమార్, జి. మహేశ్వరరెడ్డి పాల్గొన్నారు.
ఇతర లంకెలు
వర్గం:రోజా నటించిన చిత్రాలు వర్గం:సాయి కుమార్ నటించిన చిత్రాలు వర్గం:శివాజీ నటించిన చిత్రాలు వర్గం:బ్రహ్మానందం నటించిన సినిమాలు వర్గం:రవిబాబు చిత్రాలు వర్గం:ఎ.వి.ఎస్. నటించిన చిత్రాలు వర్గం:తనికెళ్ళ భరణి చిత్రాలు వర్గం:2013 తెలుగు సినిమాలు
బీనా అగర్వాల్
బీనా అగర్వాల్ భారతీయ అభివృద్ది ఆర్థిక వేత్త. ఆమె మాంచెస్టర్ విశ్వవిద్యాలయంలోని గ్లోబల్ డెవలప్ మెంటు ఇనిస్టిట్యూట్ లో ఆర్థిక శాస్త్రాభివృద్ధి, పర్యావరణ ప్రొఫెసర్. ఆమె భూమి, జీవనోపాధి, ఆస్థి హక్కులు, పర్యావరణం, అభివృద్ధి, జండర్ యొక్క రాజకీయ ఆర్థికం, పేదరికం, అసమానత, వ్యాయ మార్పులు, వ్యవసాయం, సాంకేతిక మార్పులు వంటి అంశాలపై రచనలు చేసింది.
అతని ఉత్తమ రచనలలో అవార్డు గెలుచుకున్న పుస్తకం- 'ఎ ఫీల్డ్ ఆఫ్ వన్స్ ఓన్: జెండర్ అండ్ ల్యాండ్ రైట్స్ ఇన్ సౌత్ ఆసియా'.
జీవిత చరిత్ర
బీనా అగర్వాల్ ఢిల్లీ స్కూల్ ఆఫ్ ఎకనామిక్స్, ఢిల్లీ విశ్వవిద్యాలయం నుండి ఆర్థిక శాస్త్రంలో డాక్టరేట్ పొందింది. కేంబ్రిడ్జ్ విశ్వవిద్యాలయం నుండి బిఎ, ఎంఏ చేశారు.
రమ్య బెహరా
రమ్య బెహరా ప్రధానంగా తెలుగు చిత్రాలలో పనిచేసే ఒక భారతీయ నేపధ్య గాయని. రమ్య నరసరావుపేట, గుంటూరు జిల్లా, ఆంధ్ర ప్రదేశ్‌లో పుట్టి హైదరాబాద్, తెలంగాణలో పెరిగింది. నేపథ్య గాయనిగా ఆమె మొదటి చిత్రం 2009 లో విడుదలైన వెంగమాంబ. తెలుగు, తమిళం, కన్నడం, మలయాళం, హిందీ సినిమాలలో ప్రఖ్యాత మ్యూజిక్ డైరెక్టర్ అయిన ఎం. ఎం. కీరవాణి రమ్య బెహరాను చిత్ర పరిశ్రమకు పరిచయం చేసాడు. ఈమె ఇటీవల పాటలు పాడిన సినిమాలు - లచ్చిందేవికి ఓ లెక్కుంది, కృష్ణాష్టమి, బ్రూస్ లీ, బాహుబలి:ద బిగినింగ్, టెంపర్, ఒక లైలా కోసం, ప్రేమకథా చిత్రమ్, లౌక్యం, కొత్తజంట, చిన్నదాన నీకోసం, దిక్కులు చూడకు రామయ్య. ఈమె ప్రస్తుతం కొన్ని కన్నడ, హిందీ, తమిళ సినిమాలలో కూడా పాడుతున్నారు. నేపథ్య గాయకురాలిగా ఈమె మొదటి హిందీ చిత్రం పాట "మైన్‌ తుఝ్సె ప్యార్ నహీ కర్తి" ఈ పాటను ఎం.ఎం.కీరవాణి బేబీ (2015 సినిమా) కోసం స్వరపరచాడు.
నేపథ్య గాయనిగా కెరీర్
రమ్య మాటలలో "నేను నేపథ్య గాయనిని అవుతానని అనుకోలేదు. నేను ఏడవ తరగతి వరకు సినిమాలలో, రేడియోల నుండి పాటలు వింటూ హమ్ చేసేదాన్ని" నా ప్రతిభను గుర్తించిన నా తల్లిదండ్రులు హైదరాబాదులోని లిటిల్ మ్యుజిషియన్స్ అకాడమీలో చేర్పించారు, ఇక్కడ కోమండూరి రామాచారి ఆధ్వర్యంలో శాస్త్రీయ సంగీతం నేర్చుకోవడం ద్వారా సంగీత ప్రయాణం ప్రారంభమైంది. తర్వాత ఈమె లిటిల్ మ్యుజిషియన్స్ అకాడమీ ద్వారా రంగస్థల ప్రదర్శనలు ఇవ్వడం ప్రారంభించింది.
వ్యక్తిగత జీవితం
రమ్య బెహరా కుటుంబంలో చిన్నది, ఈమెకు ఇద్దరు అక్కలు ఉన్నారు.
ఛలో ప్రేమిద్దాం
ఛలో ప్రేమిద్దాం 2021లో విడుదలైన తెలుగు సినిమా. హిమాల‌య స్టూడియో మేన్స‌న్స్ బ్యానర్ పై ఉద‌య్ కిర‌ణ్‌ నిర్మించిన ఈ సినిమాకు సురేష్ శేఖ‌ర్ రేపల్లే దర్శకత్వం వహించాడు. సాయి రోన‌క్‌, నేహా సోలంకీ, పొసాని కృష్ణమురళి, హేమ ప్రధాన పాత్రల్లో నటించిన ఈ సినిమా 19 నవంబర్‌ 2021న విడుదలైంది.
కథ
ఆత్మారావు (సాయి రోనక్) ఇంట్లో తండ్రి (పోసాని కృష్ణమురళి) నస భరించలేక ఉన్నత విద్య కోసం విశాఖపట్నం నుంచి హైదరాబాద్ వచ్చి అదే కాలేజ్ లో చదివే మధుమతి (నేహా సోలంకి)తో ఏర్పడిన స్నేహం కాస్త ప్రేమగా మారుతుంది. చిత్తూరులో మధు అక్క పెళ్ళికి ఉన్న కారణంగా అక్కడికి వెళ్లిన ఆమె తన మామయ్య పెద్దప్ప (నాగినీడు), సోదరుడు శివుడు ( శశాంక్ )లకు  తన ప్రేమ గురించి చెప్పాలనుకుంటుంది. ఈ పెళ్ళికి మధు  ఆత్మారావు (సాయి రోనక్) తో  పాటు తన స్నేహితులను ఆహ్వానిస్తుంది. ఈ పెళ్లి జరిగాకా మధుమతి కిడ్నాప్‌కి గురవుతుంది. దాంతో అనుమానంతో ఆత్మరావుతో పాటు అతని స్నేహితులను పోలీసులు అరెస్ట్‌ చేస్తారు. అసలు మధుమతిని కిడ్నాప్‌ చేసిందేవరు? ఈ కేసులో ఆత్మరావును ఎందుకు అరెస్ట్‌ చేశారు? చివరికి ఆత్మారావు మధుమతి ప్రేమలో ఎలా ఒక్కటయ్యారు? అనేదే మిగతా సినిమా కథ.
మూలాలు
వర్గం:2021 తెలుగు సినిమాలు వర్గం:2021 సినిమాలు
టెడ్డీ
టెడ్డీ 2021లో విడుదలైన తెలుగు సినిమా. స్టూడియోగ్రీన్‌ బ్యానర్‌పై జ్ఞానవేల్‌ రాజా నిర్మించిన ఈ సినిమాకు శక్తి సౌందర్‌ రాజన్‌ దర్శకత్వం వహించాడు. ఆర్య, సాయేషా సైగల్‌, సాక్షి అగర్వాల్ ప్రధాన పాత్రల్లో నటించిన ఈ సినిమా ఫస్ట్‌లుక్‌ పోస్టర్‌ ను 2019 డిసెంబర్ 11న, ట్రైలర్‌ను ఫిబ్రవరి 21న విడుదల చేసి సినిమాను డిస్నీ ప్ల‌స్ హాట్‌స్టార్స్‌ ఓటీటీలో మార్చి 12న విడుదల చేశారు.
మూలాలు
వర్గం:2021 తెలుగు సినిమాలు
పి.సత్యవతి
పి.సత్యవతి ప్రఖ్యాత తెలుగు కథా రచయిత్రి.
జీవిత విశేషాలు
పి.సత్యవతి 1940 జూలైలో గుంటూరు జిల్లా, కొలకలూరులో జన్మించారు. ఆంధ్ర విశ్వకళాపరిషత్ లో ఆంగ్ల సాహిత్యంలో పట్టభద్రులయ్యారు. విజయవాడ ఎస్.ఎ.ఎస్.కళాశాలలోలో ఆంగ్ల అధ్యాపకురాలుగా వృత్తిని చేపట్టి పదవీ విరమణ చేశారు. పాఠాలు బోధించడం, ఇంగ్లీషు సాహిత్యం గురించే కావచ్చు కానీ, ఈమె పరిశీలించిన సమాజం తెలుగుది. అందుకే ఈమె రచనలను తెలుగు సాహిత్యంలోనే చేశారు. ప్రత్యేకంగా కథాప్రక్రియలో కృషి చేశారు. తెలుగు, ఆంగ్ల సాహిత్యాలను శ్రద్ధగా ఒక పద్ధతి ప్రకారం అధ్యయనం చేసిన సత్యవతిగారు సమాజ గమనాన్ని అంతకంటే నిశితంగా పరిశీలించారనడానికి ఈమె రాసిన కథలూ, వెలువరించిన కథాసంపుటాలూ, అరుదుగానైనా అప్పుడప్పుడూ పత్రికలకు ఇచ్చిన ఇంటర్వ్యూలు స్పష్టమైన నిదర్శనాలు.
సమాజ గమనాన్ని, సాహిత్య బాధ్యతను గుర్తెరిగిన సత్యవతిగారు కథారచనలో ఒక నిర్దిష్ట గమ్యాన్ని నిర్ధారించుకున్నారు. ఆ బాటలోనే 1970 నుంచి కథారచన చేస్తూ తన సాహితీ ప్రస్థానాన్ని కొనసాగిస్తున్నారు. ఆ దారిలో తనకెదురైన పాఠకులను నిరంతరం ప్రమత్తం చేస్తున్నారు. ఆ రంగం వనితాలోకం. ఆ మార్గం మహోన్నత మహిళామార్గం. పితృస్వామ్య సమాజంలో మహిళలకున్న కష్టాలకంటే వారే కొని తెచ్చుకుంటున్న కష్టాలు ఎక్కువైతే, సమాజం వారిమీద బలవంతంగా రుద్దే పీడన, అపచారాలు, అవమానాలకు అంతేలేదు. ఈ ముప్పేట దాడిని సమర్ధంగా ఎదుర్కోవాలంటే జరుగుతున్న దోపిడీ స్వరూపాన్ని, దోచుకునే విధానాలను ఎండగట్టాలి. వివక్ష విశ్వరూపాన్ని ప్రదర్శింపజేయాలి. ఆ బృహత్తర బాధ్యతను చిత్తశుద్ధితో తలకెత్తుకున్న స్త్రీవాద రచయితలలో పి. సత్యవతి అగ్రగణ్యురాలు.
రాశిలో తక్కువైనా వాసిలో అమోఘమనిపించుకున్న ప్రముఖ స్త్రీవాద రచయిత పి. సత్యవతిగారి సాహితీ వ్యక్తిత్వాన్ని అంచనా వేయాలంటే ఈమె వెలువరించిన కథా సంపుటాలను పరిశీలించి, పట్టి పట్టి అధ్యయనం చేయాలి. ఆ అంచనాకు మనకున్న గీటురాళ్లు ఏ మాత్రం సరిపోవు. అయితే కొండను అద్దంలో చూపినట్టు ఆ విదుషీమణి సారస్వత కృషిని చూపే ప్రయత్నమిది.
‘మర్రినీడ‘ అనే పెద్దకథ గల సంపుటితో జూన్ 1975లో పి. సత్యవతిని రచయిత్రిగా నవభారత్ బుక్ హౌస్ సాహితీలోకానికి పరిచయం చేసింది. ఆంధ్రజ్యోతి సచిత్ర వారపత్రికలో ఒక ప్రయోగంగా అందులో ప్రచురించిన కథలపై పెట్టిన సాహితీ బ్యాలెట్ లో అప్పటి పాఠకులు ఈ పెద్దకథను బహుమతికి అర్హమైన కథగా ఎంచుకున్నారు. అప్పటినుంచీ అడపాతడపా బహుమతులు ఎన్నో ఈమె ఇంటి గుమ్మాన్ని తట్టాయి. వాటిలో పేర్కొనదగ్గ అవార్డులుగా 1997లో అందుకున్న చాసో స్ఫూర్తి అవార్డును, అదే ఏడాది లభించిన కొండేపూడి శ్రీనివాసరావు అవార్డును, 2002లో వరించిన రంగవల్లి విశిష్ట వ్యక్తి పురస్కారాన్ని, 2004లో స్వీకరించిన పొట్టి శ్రీరాములు తెలుగు యూనివర్సిటీ విశిష్ట పురస్కారాలను పేర్కొనవచ్చును.
ఆనక డిసెంబరు 1998లో పన్నెండు కథల బంగారం “సత్యవతి కథలు“, మే 1995లో ఇంకో పదిహేను కథలతో “ఇల్లలకగానే…“, తాజాగా సెప్టెంబరు 2003లో మరి పన్నెండు కథల మాగాణిగా “మంత్రనగరి” సంపుటాలు ఈమె సాహితీ క్షేత్రంలో దిగుబడి పంట. మధ్య తరగతి మహిళ మనస్తత్వాన్ని పురుషస్వామ్యం రకరకాల మాయోపాయాలతో బురిడీ కొట్టించడం, స్త్రీలు బాధనంతా పళ్ల బిగువున భరిస్తూ గడపడం మొదటి సంపుటిలో గమనిస్తాం. ఆ క్లిష్టతా చట్రం నుంచి ఒక సంపూర్ణ మానవిగా ఎదగడానికి పడాల్సిన శ్రమ, ఆ క్రమంలో తెంచాల్సిన కట్టుబాట్ల శృంఖలాలు రెండో సంపుటిలో కథనీకరిస్తే, ఈ మొత్తం జెండర్ ఆధిపత్యపు ప్రహసనాన్ని చాపకింద నీరులాగా సమాజం ఎలా నియంత్రిస్తుంటుందో, విషవలయపు విశ్వరూపమెలా వుంటుందో సరికొత్త సాహిత్య టెక్నిక్ (మాజిక్ రియలిజమ్, కొల్లాజ్) తో మూడో సంపుటిలో ఆవిష్కరించారు. రాజకీయాల జోలికి పోకుండా స్త్రీ జీవితాన్ని విభిన్న కోణాల్లో స్పృశించడం ద్వారా పాఠకులకు, ఆలోచనాపరులకు కొత్తకొత్త ఆలోచనలు ఆవిష్కరింపజేసేలా యదార్థ గాథలు, వ్యదార్థ దృశ్యాలను అక్షరీకరించడం పి. సత్యవతిగారికే చెల్లింది. ఈ కృషిలో ఈమె విజయవంతంగా మరింత ముందుకు పయనిస్తూనేవుంటారు. తరువాత నాలుగవ సంపుటి "మెలకువ" వ్యాస సంకలనం "రాగం భూపాలం " వెలువడ్డాయి. 2016 లో విశాలాంధ్ర పబ్లిషర్స్ 40 కథలతో ఈమె కథా సంకలనం ప్రచురించింది.
కథల జాబితా
ఈమె వ్రాసిన కథలు తెలుగు స్వతంత్ర, ఆంధ్రప్రభ, ఆంధ్రపత్రిక, ఆంధ్రజ్యోతి, జ్యోతి, అనామిక, పుస్తకం, ఉదయం, రచన, ఆహ్వానం, విపుల, ఇండియాటుడే, వార్త, చినుకు, భూమిక, ఈనాడు, అరుణతార తదితర పత్రికలలో ప్రచురితమయ్యాయి.
కథానిలయంలో లభించే ఈమె కథల జాబితా:
పురస్కారాలు
2020 కువెంపు జాతీయ పురస్కారం
తలుపుల మండలం
తలుపుల మండలం, ఆంధ్రప్రదేశ్ రాష్ట్రంలోని శ్రీ సత్యసాయి జిల్లాకు చెందిన మండలం.
చిక్కనాయకనహళ్లి శాసనసభ నియోజకవర్గం
చిక్కనాయకనహళ్లి శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం తుమకూరు జిల్లా, తుమకూరు లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
చండికా స్థాన్
పురాణాలు
పురాణ కథలు, హిందూ జానపద కథలు శివుని కోపం నుండి ప్రపంచాన్ని రక్షించడానికి, అతను సతీదేవి శవాన్ని తీసుకొని సంచరించాడని చెబుతుంది. అదే పురాణం ప్రకారం, సతీదేవి ఎడమ కన్ను ముంగేర్‌లో పడింది, అది తదనంతరం దైవిక తల్లి చండీ ఆరాధన స్థలంగా అభివృద్ధి చెందింది. వివిధ శక్తి పీఠాలలో చండికా స్థాన్ స్థానిక జానపద సంప్రదాయాల ప్రకారం కంటి సమస్యల నివారణకు ప్రసిద్ధి చెందింది.
శక్తి పీఠంగా చండికా స్థాన్ దేవాలయం
చండికా స్థాన్ ఆలయం ఒక శక్తి పీఠం, శాక్తేయ మతస్తులు దీనిని దివ్య క్షేత్రంగా భావిస్తారు. దక్ష యాగం, సతీదేవి స్వీయ దహనం, శివుడు సతీదేవి శవాన్ని మోయడం వంటి పురాణగాథ శక్తి పీఠ పుణ్యక్షేత్రాల వెనుక ఉన్న మూల కథ. సతీదేవి ఎడమ కన్ను ఇక్కడ పడిందని నమ్ముతారు.
కర్ణుడు
చండికా స్థాన్ నికి సంబంధించిన మరొక పురాణం ఏమిటంటే, పురాతన భారతీయ రాజ్యమైన అంగ రాజు కర్ణుడు, అతను ప్రతిరోజూ చండీ మాతను పూజించేవాడు. క్రమంగా, దేవత అతనికి 114 పౌండ్ల (50 కిలోగ్రాములకు సమానం) బంగారాన్ని అందించిందని పురాణాలు చెబుతున్నాయి.
స్థానం
చండికా స్థాన్ ITC లిమిటెడ్, బసుదేపూర్, ముంగేర్ నుండి సుమారు ఒక కిమీ దూరంలో ఉంది. దీనికి సమీపంలో ముంగేర్ జంక్షన్ రైల్వే స్టేషన్, సమీపంలో పాట్నా విమానాశ్రయం ఉన్నాయి.
మూలాలు
వర్గం:దేవాలయాలు వర్గం:బీహార్
మొమోర్డికా
మొమోర్డికా (లాటిన్ Momordica) పుష్పించే మొక్కలలోని కుకుర్బిటేసి కుటుంబానికి చెందిన ప్రజాతి.
కొన్ని జాతులు
వర్గం:కుకుర్బిటేసి
కర్చపేశ్వర దేవాలయం
కర్చాపేశ్వరర్ ఆలయం భారతదేశం లోని తమిళనాడు లోని కాంచీపురం పట్టణంలో ఉన్న ఒక హిందూ దేవాలయం.
కచ్చపేశం
కచ్చపేశం ప్రధాన దేవతను కర్చపేశ్వరర్ లేదా కచ్చపేశ్వరర్ అని పిలుస్తారు.
జానపదం
ప్రసిద్ధ జానపద కథల ప్రకారం, విష్ణువు శివుడిని కూర్మ (తాబేలు) రూపంలో ఆరాధించాడని నమ్ముతారు. కొన్ని శాసనాలలో ఈ ఆలయానికి కాచిపెడు అని మరొక పేరు ఉంది. ఈ ఆలయం కంతకోట్టం ఆలయానికి ఆనుకుని ఉంది. ఆలయాలు పల్లవులచే నిర్మించబడ్డాయి, విజయనగర రాజులచే పునరుద్ధరించబడ్డాయి.
మూలాలు
వర్గం:దేవాలయాలు వర్గం:తమిళనాడు
గ్రంథచౌర్యం
thumb వేరొక కర్త భాష, ఆలోచనలు, భావాలు లేదా వ్యక్తీకరణలను తమ స్వంత రచనగా సూచించడాన్ని గ్రంథచౌర్యం అంటారు. ఈ చర్యలను ఆంగ్లంలో ప్లేజియరిజం అని పేర్కొంటారు. శబ్ధకోష్ ఆంగ్ల-తెలుగు భాషా నిఘంటువు ప్లేజియరిజం అనే పదానికి కావ్యచోరత్వము, పదచోరత్వము, భావచౌర్యము, గ్రంథచౌర్యం అనే అర్థాలు సూచిస్తుంది. గ్రంథచౌర్యం అనేమాట గ్రంథాన్ని చౌర్యం చేయడమని అర్థం సూచిస్తున్నా, 'ప్లేజియరిజం' పదం వలె ఈ పదాన్ని కూడా విస్తృతమైన పరిధిలో ఉపయోగిస్తారు. చలనచిత్రాలు, కథలు, పాటలు, స్వర రచనలు, కళాఖండాలు, ఔషధాల సూత్రాలు నకలు చేయడము, ఇంకా పరిశోధనా వ్యాసాలు/సిద్ధాంత గ్రంథాలు పరిశోధనా ఫలితాలు పూర్తిగా కానీ, కొంత భాగం కానీ చౌర్యం చేయడాన్ని గ్రంథచౌర్యంగా పరిగణిస్తారు. ఈ రకమైన చౌర్య కార్యకలాపాలు రచయితలు, కళాకారులు, పరిశోధకులకు నష్టం కలిగిస్తాయి.
హెచ్.ఎం. పాల్, సాహిత్యంలో మూడు రకాల చౌర్యచర్యలను గమనించాడు- అబద్ధపు ప్రతులను సృష్టించటం (ఫోర్జరీ); బందిపోటుతనం; మూడవది గ్రంథచౌర్యం. ఈ చర్యలను కొందరు కీర్తికోసం, మరికొందరు ధనాశతోటీ చేస్తారని ఇతడు పేర్కొన్నాడు.
గ్రంథచౌర్య రూపాలు
విభిన్న వర్గీకరణలు విద్యాయుత గ్రంథచౌర్యానికి చెందిన వివిధ రూపాలను అంటే చర్యలను ప్రతిపాదించాయి. ఉదాహరణకు, 2015 వ సంవత్సరంలో 'టర్నిటిన్ ' చేసిన ఉపాధ్యాయుల, ఆచార్యుల సర్వే ద్వారా విద్యార్థులు చేసే ప్రధాన గ్రంథచౌర్య చర్యలు పదింటిని గుర్తించారు:
గ్రంథచౌర్యం - చట్టపరమైన అంశాలు
గ్రంథచౌర్యాన్ని విద్యా సమగ్రతను ఉల్లంఘించడం, పాత్రికేయ నీతి అతిక్రమించడంగా భావిస్తారు. సాధారణంగా విద్యా, ప్రచురణ పరిశ్రమలలో ఇది నైతిక నేరం. నకిలీ తయారు చేయడము, మోసం. గ్రంథస్వామ్య హక్కుల (కాపీరైట్) ఉల్లంఘన, నైతిక హక్కుల ఉల్లంఘన, వంటివి న్యాయస్థానాలు అపరాధాలుగా పరిగణిస్తాయి. దీని వలన జరిమానాలు, పాఠశాల నుండి లేదా పని నుండి బహిష్కరించడం, గణనీయంగా అపరాధ రుసుము వసూలు చేయడం, జైలుశిక్ష వంటి ఆంక్షలు విధిస్తాయి. కొన్ని సందర్భాల్లో గ్రంథచౌర్యాన్ని దొంగతనం అని భావించినప్పటికీ, ఈ భావన చట్టపరంగా ఉనికిలో లేదు, అయినప్పటికీ చట్టరీత్యా మోసంగా, నైతిక హక్కులను ఉల్లంఘించినట్లుగా పరిగణించబడుతుంది. 18వ శతాబ్దపు, కాల్పనిక సాహిత్య ఉద్యమంతో ముఖ్యంగా ఐరోపాలో ఈ చౌర్యం అనైతికము, మౌలికతే ఆదర్శం అను ఆధునిక భావన ఉద్భవించింది. అన్ని దేశాలలో గ్రంథచౌర్యంను ఒకేలా పరిగణించకపోవచ్చు. భారతదేశం, పోలాండ్ వంటి కొన్ని దేశాలు గ్రంథచౌర్యాన్ని నేరంగా భావిస్తాయి. గ్రంథచౌర్యానికి పాల్పడినందుకు కారాగార శిక్ష వేసిన సందర్భాలు ఉన్నాయి.
గ్రంథచౌర్యం, గ్రంథస్వామ్య హక్కుల ఉల్లంఘన కొంతవరకూ ఒకదానికి ఒకటి పోలి ఉంటాయి, కానీ ఈ పదాలు ఒకే నిర్దిష్ట చర్యకు వర్తించినా సమానమైన భావనలు కావు. గ్రంథస్వామ్యం ద్వారా పరిమితం చేయబడిన వనరులను హక్కుదారుల అనుమతి లేకుండా ఉపయోగించినప్పుడు గ్రంథస్వామ్య హక్కులను ఉల్లంఘించడం అవుతుంది. అయితే దీనికి విరుద్ధంగా, అసలు రచయితకు చెందాల్సిన విద్యా శ్రేయస్సును దొంగిలించడం, తప్పుడు వాదనల ద్వారా ప్రతిష్టను సాధించడం గ్రంథచౌర్యం అవుతుంది. అందువల్ల, ఈ గ్రంథచౌర్యం అనేది నైతిక నేరంగా పరిగణించబడుతుంది. ఇంకా అనేక రకాల గ్రంథచౌర్య కార్యక్రమాలు గ్రంథస్వామ్య హక్కుల ఉల్లంఘన పరిధిలోకి రావు.
గ్రంథచౌర్యం వివిధ రూపాలలో అన్ని రంగాలలో అగుపించినా, సృజనాత్మకతకి సంబంధించిన కళలు, పాత్రికేయ వృత్తి, విద్వత్సంబంధమైన కార్యక్రమాలు, విద్యారంగాలలో ప్రభావం ఎక్కువగా కనిపిస్తుంటుంది. గ్రంథచౌర్యానికి శతాబ్దాల పురాతన చరిత్ర ఉన్నప్పటికీ, అంతర్జాల అభివృద్ధి, ఎలక్ట్రానిక్ మాధ్యమంలో కనిపించే ఇతరులకు సంబంధించిన మూలవాక్యాలను నకలు (కాపీ) చేసే చర్యలను చాలా సులభతరం చేసింది.
పాత్రికేయ వృత్తి (జర్నలిజం)లో గ్రంథచౌర్యం
పాత్రికేయ వృత్తి ప్రజా విశ్వాసంపై ఆధారపడింది. ఒక పాత్రికేయుడు, వార్తాపత్రిక లేదా దూరదర్శన్ లలో వార్తా ప్రదర్శనలకు సంబంధించి, వాటి మూలాలను నిజాయితీగా ప్రదర్శించకపోవడం వలన వారు గ్రంథచౌర్య చర్యలకు పట్టుబడతారు, పాత్రికేయ వృత్తి సమగ్రత తగ్గుతుంది, విశ్వసనీయత బలహీనపడుతుంది. గ్రంథచౌర్యం ఆరోపణలు ఎదుర్కొంటున్న పాత్రికేయులను సంబంధిత వార్తా సంస్థ దర్యాప్తు చేస్తుంది. గ్రంథచౌర్యం అనేది పాత్రికేయవృత్తిలో నైతిక నేరంగా పరిగణించబడుతుంది. గ్రంథచౌర్యానికి గురి అయిన విలేకరులు సాధారణంగా తాత్కాలిక తొలగింపు నుండి ఉపాధి రద్దు వరకు క్రమశిక్షణా చర్యలను ఎదుర్కొంటారు.
కళలు, కావ్యాలలో గ్రంథచౌర్యం
కుడి|thumb| హిరోషిగే (ఎడమ) సంబంధించిన వుడ్‌బ్లాక్ ముద్రణను విన్సెంట్ వాన్ గోహ్ దాని కాపీతో పోల్చడం సాహిత్యం, చరిత్ర, కళాకృతులు చాలావరకు సాంప్రదాయంపరంగా పునరావృతమవుతుంటాయి. కళాత్మక, సృజనాత్మకత చరిత్రలో గ్రంథచౌర్యం, సాహిత్య చౌర్యం, సముపార్జన, విలీనం, తిరిగి వ్రాయడం, పునశ్చరణ, పునర్విమర్శ, పునఃప్రచురణ, నేపథ్య వైవిధ్యం, వ్యంగ్యంగా తిరిగి ప్రస్తావించడం, పేరడీ, అనుకరణ, శైలీకృత చౌర్యం, ఒక కాలానికి చెందిన కళారూపాల అనుకరణ (పాస్టిచెస్), దృశ్య రూపకల్పన (కోల్లెజ్)‌లు వంటి అనేక రూపాలు, ఉద్దేశపూర్వక జోడింపులు కనపడుతూ ఉంటాయి. . రుత్ గ్రాహం టి.ఎస్. ఎలియట్‌ను ఉటంకిస్తూ - "అపరిపక్వ కవులు అనుకరిస్తారు; పరిణతి చెందిన కవులు దొంగిలిస్తారు. చెడ్డ కవులు తాము తీసుకున్న వాటిని చెడగొడతారు", అని అన్నాడు.
పురాతన తెలుగు కావ్యాల నుంచి ఆధునిక సాహిత్య రచనల వరకూ కూడా ఈ గ్రంథచౌర్య ప్రస్తావనలు కనపడతాయి. ఉదాహరణకి పదో శతాబ్దపు (900-950) లాక్షణికుడు రాజశేఖరుడు కావ్య మీమాంస అనే లాక్షణిక సూత్ర గ్రంథంలో, గ్రంథచౌర్యం గురించి ప్రస్తావిస్తూ శబ్దహరణప్రకరణంలో ఇలా అంటాడు:
ఇదే విధంగా బహుళ ప్రజాదరణ పొందిన 'అన్నమయ్యా పదాలను అనుకరిస్తూ కొందరు పదకవిత్వం వ్రాసారు. వారి భావ చోరత్వాన్ని నిరసిస్తూ వారిని 'ఛాయాపహరులు ' గా పేర్కొంటూ ఒక పద కవిత వ్రాసాడు.
ఈ విధముగా భావ చోరత్వాన్ని ఎక్కడికక్కడ ఖండిస్తూ అన్నమయ్య, కవితా రూపంలో స్పందించాడు. thumb| హన్నా గ్లాస్సే తన పుస్తకం మొదటి అధ్యాయం, ది ఆర్ట్ ఆఫ్ కుకరీ మేడ్ ప్లెయిన్ అండ్ ఈజీ, 6 వ కూర్పు, 1758 లో పై భాగంలో కనపడుతున్న సంతకం, ప్రబలిన గ్రంథచౌర్యం నుంచి ఒక రక్షణ ప్రయత్నం. విరుద్ద గ్రంథచౌర్య పోకడలు ప్రాక్పశ్చిమ దేశాల సాహిత్యంలో కనపడుతాయి. కేవలం డబ్బుకోసం, రాసిన తమ రచనలను, మరో ప్రసిద్ధ రచయిత పేరుతో అచ్చేసి, అమ్ముకునే సంఘటనలు చాలా జరిగాయి. వోర్టిగర్న్‌ (vortigerne) అన్న నాటకం షేక్స్‌పియర్‌ రాసిందేనని ఐర్లండ్‌ (W.H. Ireland) అనే అతను చాలాకాలం మోసం చేసి ప్రజలను నమ్మించాడు. జొనాధన్ స్విఫ్ట్ ‌ (Jonathan Swift), అలెగ్జాండర్ పోప్‌ (Alexander Pope) పేర్లతో పనికిరాని సాహిత్యాన్ని అచ్చు వేసారు అని తెలుస్తొంది. తెలుగు సాహిత్యానికి సంబంధించిన కథ ప్రకారం కృష్ణదేవరాయలు కూతురు మోహనాంగి 'మరీచీపరిణయము ' అనే కావ్యం రాసిందని, దానిని సంస్కరించి, సవరించి, పరిష్కరించి పునర్ముద్రించారు. అయితే చివరకి తెలిసినదేమిటంటే, 'కూచి నరసింహం పంతులు ' అనే అతను దీనిని రాసి, 'మోహనాంగి ' పేరుకు ఆపాదించారు. అలాగే, చిన్నయసూరికి గ్రంథచౌర్యం ఆపాదించే దురుద్దేశంతో బాలవ్యాకరణానికి సంస్కృతమూలం 'హరికారికలు ' అనే గ్రంథం మూలం అని 'శిష్టు కృష్ణమూర్తి శాస్త్రి ' అనే అతను పేర్కొనడము జరిగింది. అలాగే 'భీమఖండం ' అనే కావ్యానికి మూలం స్కాందపురాణంలో ఉన్నదని శ్రీనాథుడు రాసాడు. ఆ సంస్కృతమూలం శ్రీనాథుడే రాసాడని పేర్కొన్నారు.
విద్యా వ్యవస్థలో గ్రంథచౌర్యం
విద్యా విషయాలకు సంబంధించి "విపరీతమైన చౌర్యం" సంఘటనలు (కేసు) వెలుగులోకి వస్తుంటాయి. విద్యా సంబంధిత గ్రంథచౌర్యానికి ఒక విశ్వవ్యాప్తమైన నిర్వచనం లేదు. . కానీ ఈ రకమైన చౌర్యానికి వివిధ ఉన్నత విద్యాసంస్థలు, విశ్వవిద్యాలయాలు తమ నిర్వచనాలు పేర్కొన్నాయి.
thumb| విద్యా సంబంధిత ప్లాగారిజంలో ఒక రూపం ఏమంటే ప్రచురించిన వ్యాసాన్ని సముపార్జించడం, అనుమానాన్ని నివారించడానికి కొద్దిగా సవరించడం. గ్రంథచౌర్యం అంటే "మౌలికత నిర్దేశించే విద్యాసంబంధిత నేపధ్యంలో, విద్యా ప్రయోజనం పొందటానికి మూలానికి సముచితమైన గుర్తింపు ఆపాదించకుండా దాని ఆలోచనలు, భావనలు, పదాలు లేదా వాక్య నిర్మాణాలను ఉపయోగించుకొవడం" అని పేర్కొన్నారు. విద్యార్థులు వారి పనిని చేయడానికి వేరొకరికి డబ్బు చెల్లించి మోసం చేసే విధానం ఈ చౌర్యానికి విపరీతమైన రూపం. మౌలిక విషయంగా భావించబడే వాటిని గ్రంథచౌర్యం చేసిన (ప్లగారిస్ట్) వారికి, ప్రయోజనం కల్పించిన వారికి (ఉదాహరణకు, రచయిత, ప్రచురణకర్త, యజమాని లేదా ఉపాధ్యాయుడు) కూడా నైతిక నేరం ఆపాదించబడుతుంది. అయితే దీనిని కొన్ని దేశాలు ఒక వృత్తి పరమైన పనిని మెరుగుపరచే చర్యగా భావించి ప్రశంసిస్తాయి. ఒక అంచనా స్థాయిలో విద్యాసంబంధిత సమర్పణలలో గ్రంథచౌర్యం అనుమతించినట్లయితే సంస్థకు చెందిన అన్ని విద్యా సంబంధిత గుర్తింపులు (అకడెమిక్ అక్రిడిటేషన్) తీవ్రంగా బలహీనపడతాయి. అధ్యాపకులు, పరిశోధకులకు, తమ గ్రంథచౌర్య చర్యల వలన వారిపై ఉన్న సమగ్రత, విశ్వసనీయత కోల్పోవడంతో పాటు తాత్కాలికంగా తొలగించబడడం నుండి రద్దు వరకు ఆంక్షలు శిక్షలు ఉంటాయి. విద్యా, పరిశోధనా వ్యాసాలు ఉపసంహరించబడటానికి గ్రంథచౌర్యం ఒక సాధారణ కారణం.
గ్రంథచౌర్యాన్ని ప్రభావితం చేసే అంశాలు
అనేక అధ్యయనాలు గ్రంథచౌర్యాన్ని ప్రభావితం చేసే కారకాలను పరిశోధించాయి. ఉదాహరణకు, జర్మన్ విశ్వవిద్యాలయాల విద్యార్థులతో ఒక సభ్య మండలి (ప్యానెల్) ఆరు నెలల్లో నిర్వహించిన అధ్యయనం, గ్రంథచౌర్యం ఎంత తరచుగా (ఫ్రీక్వెన్సీ) సంభవిస్తుందో అని అంచనా వేసింది. గ్రంథచౌర్యం ద్వారా, విద్యార్థులు తరగతులలో తక్కువ శ్రేణులు పొందడం వంటి విద్యాపరమైన ప్రతికూల పరిణామాలను ఎదుర్కొంటారని పేర్కొన్నారు. ఇంకొక అధ్యయనం ప్రకారం, విద్యార్థులు గ్రంథచౌర్యాన్ని ప్రయోజనకరంగా భావించి, అవకాశం ఉంటే, వారు చాలా తరచుగా ఈ చర్యలకు పాల్పడతారు. ఉపాధ్యాయులు విధించిన పనిభారాన్ని తట్టుకోలేక విద్యార్థులు గ్రంథచౌర్యాన్ని ఆశ్రయించారని మరో అధ్యయనం తెలుపుతోంది. ఇంకా కొంతమంది సృజనాత్మక పనులు కార్యకలాపాలను ప్రతిపాదించడంలో విద్యార్థుల స్వంత వైఫల్య పరిణామమే గ్రంథచౌర్యం అని భావించారు.
అచ్చు ప్రచురణలు మాత్రమే అందుబాటులో ఉండే రోజులలో ఈ అనైతిక చర్య ఎవరైనా ఫిర్యాదు చేసినప్పుడు కాని తెలుసుకొనే అవకాశము ఉండేది కాదు. కాని నేటి ఆధునిక యుగములో అంతర్జాలము ద్వారా వనరుల సులభంగా లభ్యము కావడంతో విషయమును నకలు చేయడం చాల సులువయినదని అనేక అధ్యయనాలు తెలియ చేస్తున్నాయి. గ్రంథచౌర్య నివారణ, ప్రభావము, అంతర్జాల శ్రేణీకరణ (ఆన్‌లైన్ గ్రేడింగ్)పై ‘టర్నిటిన్’ అధ్యయనం "ఉన్నత విద్యా సంస్థలలో స్వేచ్ఛా వనరులు సులభంగా లభ్యమవుతున్నందున వాడకం పెరుగుతోందని" తెలియచేస్తున్నది. గ్రంథచౌర్యం గుర్తింపు పరీక్షలో స్వేచ్ఛాప్రాప్యత విషయము (కంటెంట్) ఎక్కువగా కనుగొనబడిందని ‘ఓచొల్ల & ఓచొల్ల (2016)’ విశ్లేషణ సూచించింది. ఇంకా ఉన్నత విద్యలో ఈ ధోరణులను నిరుత్సాహపరచాలి అని సూచించారు.
విద్యార్థుల గ్రంథచౌర్యానికి ఆంక్షలు
సాధారణంగా విద్యా ప్రపంచంలో, విద్యార్థుల గ్రంథచౌర్యం చర్యలను చాలా తీవ్రమైన నేరంగా పరిగణిస్తారు. ఇది నియామకాల నిలుపుదలే కాకుండా, జరిమానాలు, మొత్తం అధ్యయనాలు, తరగతుల నుంచి లేదా సంస్థ నుండి బహిష్కరించడం వంటి శిక్షలకు దారితీస్తుంది. విద్యార్థులకు గ్రంథచౌర్యం అంటే ఏమిటో, విద్యాసంస్థలు ఈ గ్రంథచౌర్యం సమస్యను పరిష్కరించే తీవ్రత ఏమిటో పూర్తిగా అర్థం కావు. విశ్వవిద్యాలయ అధ్యయనానికి కొత్తగా ప్రవేశం పొందిన విద్యార్థులకు విద్యాయుత రచనలలో మూలాలను ఎలా ఆపాదించాలి వంటి ప్రాథమిక విషయాల గురించి కూడా తగిన అవగాహన లేదని 2015 అధ్యయనం చూపించింది. 2008 లో ఉన్నత విద్యా సంస్థలు, విశ్వవిద్యాలయ విద్యార్థుల గ్రంథచౌర్యం చర్యలకి జరిమానాలు విధించే విధానాలను ప్రామాణీకరించే ప్రయత్నంలో యునైటెడ్ కింగ్ డమ్ ఒక గ్రంథచౌర్యం సుంకం రూపొందించబడింది. విశ్వవిద్యాలయ నిధుల సంఘం (యుజిసి) భారతదేశ విశ్వవిద్యాలయాలకు గ్రంథచౌర్యం, స్వీయ గ్రంథచౌర్యం గురించిన ఖచ్చితమైన మార్గదర్శకాలను వెలువరించింది. వాటిలో ముఖ్యమైనవి – కొటేషన్ లో ఉంచిన విషయాన్ని, మార్చి వ్రాసిన విషయాన్ని తప్పనిసరిగా ప్రస్తావనలో చేర్చాలి, చివర సూచిక లో ఉంచాలి. సూచికలు, బిబ్లియోగ్రఫీ, విషయసూచికలు, ముందుమాట, కృతజ్ఞతలు, సాధారణ పదాలు, సంకేతాలు, సూత్రాలు, సమీకరణాలు మొదలగునవి గ్రంథచౌర్య నిర్ధారణ నుండి మినహాయించవచ్చు. యుజిసి “కేర్” (కన్సార్షియం ఫర్ ఆకడెమిక్ అండ్ రిసర్చ్ ఎథిక్స్) విభాగము” సారూప్యతను 4 స్థాయిలలో నిర్ణయించి విశ్వవిద్యాలయాలకు కార్యాచరణ రూపొందించారు. అవి - 10% వరకు (విద్యార్ధి కి ఎటువంటి సమస్య లేదు); 10-40% వరకు (6 నెలలలోపల విద్యార్ధి తమ వ్రాతప్రతిని మరల సమర్పించవలసి ఉంటుంది); 40-60% (తమ వ్రాతప్రతిని మరల సమర్పించడనికి విద్యార్థిని ఒక సంవత్సరము వరకూ నిషేధించాలి); 60% పైగా ఉంటే విద్యార్థి నమోదు రద్దు చేయబడుతుంది.
గ్రంథచౌర్యం గుర్తింపు, అవగాహన
విద్యార్థి భవిష్యత్తు కోసం నిజం చెప్పాలంటే, ఆరోపణల యొక్క తీవ్రతను బట్టి, గ్రంథచౌర్యం గురించిన బోధన, విషయ (డిసిప్లిన్) బోధన కంటే ముందుగానే పరిగణించాల్సిన అవసరం ఉంది. గ్రంథచౌర్యం గురించిన అవగాహన అవసరం విద్యా సిబ్బందికి కూడా విస్తరించాలి, లేకపోతే వారు తమ విద్యార్థుల దుష్ప్రవర్తన పరిణామాలను పూర్తిగా ఇవ్వలేరు. విద్యార్థుల భారాన్ని తగ్గించడానికి గ్రంథచౌర్యాన్ని తగ్గించే చర్యలలో బోధనా కార్యకలాపాలను అనుగుణంగా సమన్వయం చేయడం; జ్ఞాపకశక్తి ఆధారిత అధ్యయనాలని (మెమొరైజేషన్) తగ్గించడం, వ్యక్తిగత ఆచరణాత్మక కార్యకలాపాలను పెంచడం; శిక్షపై సానుకూల మద్దత్తును ప్రోత్సహించడం వంటివి ఉన్నాయి.
అంతర్జాలం నుంచి నకలుని పరిమితం చేయడానికి ప్రయత్నించే అనేక విధానాలు ఉన్నాయి, కాపీ చేయడాన్ని సులభతరం చేసే రైట్ క్లిక్ ‌ను నిలిపివేయడం, అంతర్జాల పుటలలో గ్రంథస్వామ్య హక్కు‌లకు సంబంధించి హెచ్చరిక‌లను ఉంచడం వంటివి. గ్రంథస్వామ్య హక్కు‌ల ఉల్లంఘనతో కూడిన గ్రంథచౌర్యం సందర్భాలలో అసలు హక్కుదారులు లేదా యజమానులు 'డిజిటల్ మిలీనియం కాపీరైట్ యాక్ట్' (DMCA) తొలగింపు నోటీసును ఆక్షేపణీయ అంతర్జాల వేదిక (వెబ్ సైట్) యజమానికి లేదా సంబంధిత ఇంటర్నెట్ సర్వీస్ ప్రొవైడర్ (ISP) కి పంపవచ్చు.
స్వీయ-గ్రంథచౌర్యం
మిగెల్ రోజ్ స్వీయ-గ్రంథచౌర్యం  అనే అంశాన్ని, పదాన్ని పరస్పర విరుద్ధమైనవిగా భావించాడు అంతకుముందు ప్రచురించిన రచన విషయ నిపుణులుచే (పీర్-రివ్యూ) విస్తృతంగా అంగీకరించబడింది. ఈ సందర్భంలో రోజ్ (Roig, 2006) “ఈ విషయం ఇంతకుముందు వాడినట్లుగా పాఠకులకు తెలియజేయకుండా రచయితలు తమ పూర్వ రచనలను లేదా డేటాను కొత్త రచనలలో తిరిగి ఉపయోగించినప్పుడు అనైతికంగా పరిగణిస్తారు, ఎందుకంటే ఇది పత్రిక విషయ నిపుణుల సమీక్ష(జర్నల్ పీర్-రివ్యూ ) ప్రక్రియను రెట్టింపు చేస్తుంది. ఇంకా రచయిత అదే విషయాన్ని లేదా ఆలోచనలను అనేక ఇతర రచనలలో ప్రచురించడం ద్వారా స్వంత ప్రయోజనం పొందుతారు". రోజ్ (2002) స్వీయ-గ్రంథచౌర్యం వ్యవస్థను - ఒకటి కంటే ఎక్కువ పత్రికలలో ఒక వ్యాసం నకిలీ ప్రచురణ; ఒక అధ్యయనాన్ని బహుళ ప్రచురణలుగా విభజించడం (దీనిని సలామి-స్లైసింగ్ అని పిలుస్తారు); వచనాన్ని పునరుపయోగించడం (టెక్స్ట్ రీసైక్లింగ్); గ్రంథస్వామ్య హక్కుల ఉల్లంఘన అను నాలుగు రకాలుగా వర్గీకరించారు. విశ్వవిద్యాలయ నిధుల సంఘం ప్రపంచ ప్రమాణాలకు అనుగుణంగా ఏర్పడిన కమిటీ ఆన్ పబ్లికేషన్ ఎథిక్స్ వారిని అనుసరించి "తాము ఇంతకు ముందే ప్రచురించిన పూర్తి రచన కాని, కొంతభాగాన్ని కానీ మరల కొత్త రచనలో ప్రస్తావనలు లేకుండా ఉపయోగించడము నిషిద్ధము" అను నిర్దేశికాలు రూపొందించింది
అయితే ఇది గ్రంథచౌర్యం కాదు అనే వాదన కూడా ఉంది. పమేలా శామ్యూల్సన్, స్వీయ-గ్రంథచౌర్యం ప్రతి అంశాన్ని నైతిక సమస్యతో జోడించింది. ఇది గ్రంథచౌర్యం కాదు అని పేర్కొనింది. గతంలో ప్రచురించిన ఒక రచన పునర్వినియోగాన్ని సమర్ధించే అనేక అంశాలను గుర్తించింది. కొన్ని విద్యాపత్రికల (అకాడెమిక్ జర్నల్స్)‌ లో స్వీయ-గ్రంథచౌర్యాన్ని ప్రత్యేకంగా సూచించే నియమావళులను, విధానాలను రూపొందించాయి. ఉదాహరణకు, జర్నల్ ఆఫ్ ఇంటర్నేషనల్ బిజినెస్ స్టడీస్. అసోసియేషన్ ఫర్ కంప్యూటింగ్ మెషినరీ (ACM). అమెరికన్ పొలిటికల్ సైన్స్ అసోసియేషన్ (APSA), అమెరికన్ సొసైటీ ఫర్ పబ్లిక్ అడ్మినిస్ట్రేషన్ (ASPA) వంటి ఇతర సంస్థలు స్వీయ-గ్రంథచౌర్యానికి ప్రత్యేకమైన సూచన ఇవ్వలేదు.
సంస్థలు ప్రత్యేక వ్యక్తులకు వేర్వేరుగా గుర్తింపు‌ను కేటాయించనప్పుడు, సమిష్టిగా రచనలను జారీ చేసినప్పుడు గ్రంథచౌర్యం అను సమస్య రాదు. ఉదాహరణకు, పాఠ్యపుస్తకాలు, ఆచూకీ (రిఫరెన్స్) పుస్తకాలకు సంబంధించి అమెరికా చారిత్రక సంఘం (అమెరికన్ హిస్టారికల్ అసోసియేషన్) తమ వృత్తి పరమైన ప్రవర్తనకు సంబంధించిన ప్రమాణాల ప్రకటన "(స్టేట్మెంట్ ఆన్ స్టాండర్డ్స్ ఆఫ్ ప్రొఫెషనల్ కండక్ట్") - 2005 లో పాఠ్యపుస్తకాలు, విజ్ఞాన సర్వస్వాలు వంటి ఆచూకీ గ్రంథాలు అనేక విజ్ఞుల రచనల సారాంశాలు కాబట్టి, వేర్వేరు ఇతర రచనలపై ఆధారపడటం జరుగుతుంది కాబట్టి, అవి అసలు పరిశోధనగా ఆపాదింపు వంటి ఖచ్చితమైన ప్రమాణాలకు కట్టుబడి ఉండవు". అని భావిస్తున్నారు.
ఇంకా ప్రధానంగా తమ రచనలలో ఉపయోగించిన విషయాన్ని అసలు రచయిత, అసలు రచనకు ఆపాదించడము, మూలాన్ని మెరుగుపరచడము అవసరము. " మూలకథ నీది కాక పోయినా, నీవు చెప్పే పద్ధతిలో ప్రత్యేకత, కొత్తదనం ఉంటే, సహృదయులు మెచ్చుకుంటారు అన్న జ్ఞానం ఉంటే, ఏ విధమైన గ్రంథచౌర్యం ఉండదు" అని వేలూరి వేంకటేశ్వరరావు పేర్కొన్నాడు.
వికీపీడియా నుండి చౌర్యం
అంతర్జాల విజ్ఞాన సర్వస్వమైన వికీపీడియాలో రాసేవారు, తాము సమర్పించిన కంటెంటును క్రియేటివ్ కామన్స్ లైసెన్సు క్రింద విడుదల చేస్తారు. వికీపీడియాకు తగిన ఆపాదింపు ఇచ్చి ఈ కంటెంటును ఎవరైనా వాడుకునేందుకు వికీపీడియా అనుమతిస్తుంది. అయితే, ఇలా వికీపీడియాకు శ్రేయస్సును ఆపాదించకుండా, ఆ రచన తమదే అన్నట్లుగా చూపేందుకు ప్రయత్నించిన సందర్భాలు ఉన్నాయి. ఇంగ్లీషు వికీపీడియాలో ఇలాంటి సందర్భాలు చాలానే ఉండగా తెలుగు వికీపీడియాలో కూడా కొన్ని ఉన్నాయి. ఇటువంటి మేథోచౌర్యం క్రియేటివ్ కామన్స్ లైసెన్స్ ఉల్లంఘన అవుతుంది. ఇది బయటపడితే వృత్తిపరమైన ఆంక్షలకు, చట్టపరమైన సమస్యలకు దారితీయవచ్చు.
తెవికీలో సమాచారాన్ని దొంగిలించిన సందర్భాలు
thumb|2021 మే 28 నాటి ఆదాబ్ హైదరాబాద్ పత్రిక ఈ-పేపరులో వచ్చిన "చరిత్రలో నేడు" శీర్షిక. ఇందు లోని కంటెంటును ఇదే రోజు వికీపీడియా మొదటిపేజీలోని "చరిత్రలో ఈ రోజు" నుండి తీసుకున్నారు|266x266px
బెరీలియం బోరోహైడ్రైడ్
బెరీలియం బోరోహైడ్రైడ్ ఒక రసాయన సమ్మేళనం. ఇది ఒక అకర్బన రసాయన సమ్మేళన పదార్థం.ఈ సంయోగపదార్ధం యొక్క రసాయన సంకేతపదం Be (BH4) 2.ఇది బెరీలియం మూలకం యొక్క సంయోగపదార్ధం.బెరీలియం బోరోహైడ్రైడ్‌ను బెరీలియం టెట్రాహైడ్రోబోరేట్ (1-) అనికూడా పిలుస్తారు.
భౌతిక లక్షణాలు
బెరీలియంబోరోహైడ్రైడ్ తెల్లని స్పటికాలవలె ఉండును.బెరీలియం బోరోహైడ్రైడ్ యొక్క అణుభారం 38.70 గ్రాములు/మోల్.25 °C వద్ద ఈ సంయోగపదార్ధం సాంద్రత 0.604గ్రాములు/సెం.మీ3.బెరీలియం బోరోహైడ్రైడ్ సంయోగపదార్ధం ద్రవీభవన స్థానం 91.3 °C (196.3 °F;364.4K)., దీని బాష్పీభవన స్థానం 123 °C (253 °F;396K), ఈ ఉష్ణోగ్రత ఈ రసాయనపదార్ధం వియోగం చెందును.నీటితో చర్య జరుపును.బెంజీన్, డైఇథైల్ ఈథర్ లలో కరుగుతుంది.చతుర్భుజాకార స్పటికసౌష్టవాన్ని ప్రదర్శించును.
అణునిర్మాణం
బెరీలియం బోరోహైడ్రైడ్అణువుచతుర్భుజాకార స్పటికసౌష్టవాన్ని ప్రదర్శించును.BH4Be, BH4 రసాయనపదార్థాల హెలికల్ పాలిమర్ అణుసౌష్టవాన్ని చూపును.
ఉత్పత్తి
ఈథర్ ద్రావణంలో డైబొరెన్ తో బెరీలియం హైడ్రైడ్ రసాయనచర్య వలన బెరీలియంబోరోహైడ్రైడ్ సంయోగపదార్ధం ఏర్పడుతుంది.
వినియోగం
బెరీలియం, బెరీలియం సమ్మేళనాలు చాలా సైనిక అనువర్తనాల్లో ఉపయోగిస్తారు.
మూలాలు
వర్గం: బెరీలియం సమ్మేళనాలు వర్గం:అకర్బన సమ్మేళనాలు
తాళ్ళపాక కవులు
అన్నమయ్య వంశీయులైన కవులను తాళ్ళపాక కవులు అంటారు. వీరి అనేక రచనలు తెలుగు సాహిత్యాన్ని సుసంపన్నం చేశాయి.
అన్నమయ్య తండ్రి మహాపండితుడు. తల్లి సంగీతకళానిధి. అన్నమయ్య భార్య తిమ్మక్క తెలుగులో తొలి కవయిత్రి. "సుభద్రా కళ్యాణం" మంజరి ద్విపద కావ్యం రచించింది. ఈమె కుమారుడు నరసింహుడు సంగీత సాహిత్య కళా కోవిదుడని చిన్నన్న వ్రాశాడు ("పాడఁజెప్పఁగ వర్ణపద్ధతినీడు, జోడులేఁడని సభ సొచ్చి వాదించి, పరఁగిన ధీశాలి ప్రతివాదదైత్య నరసింహుఁడనఁగల్గె నరసింహగురుఁడు"). కవికర్ణ రసాయనం అనే కావ్యాన్ని వ్రాసిన సంకుసాల నృసింహకవి ఇతడేనని కొందరి అభిప్రాయం. నరసింగన్న భార్యలు వాచ్చారమ్మ, అనంతమ్మ. వారి పుత్రులు నారాయణుడు, అప్పలార్య, అన్నలార్య. తిరుమలాచార్యుడు తండ్రి వలెనే సంకీర్తనా యజ్ఞం నిర్వహించాడు. ఇతని ఆధ్యాత్మ శృంగార సంకీర్తనలతో పాటు మరికొన్ని లఘురచనలు లభించాయి. వెంకటేశ్వర వచనములు, శృంగార దండకము, చక్రవాళ మంజరి, శృంగార వృత్త శతకము, వేంకటేశ్వరోదాహరణము, నీతి సీసశతకము, సుదర్శన రగడ, రేఫఱకార నిర్ణయం, ఆంధ్ర వేదాంతం (భగవద్గీత తెలుగు అనువాదవచవం), శ్రీ వేంకటేశ ప్రభాత స్తవము (ద్విపద), సంకీర్తనా లక్షణ వ్యాఖ్యానం (అలభ్యం) వంటివి రచించాడు. ఇతని భార్య తిరుమలమ్మ. వారి కొడుకులు చిన తిరుమలయ్య, అన్నయ్య, పెదతిరువెంగళ నాధుడు, చినతిరువెంగళనాధుడు (చిన్నయ్య లేదా చిన్నన్న), కోనేటి తిరువేంగళనాధుడు. చినతిరుమలయ్య తన తండ్రి, తాతలవలెనే ఆధ్యాత్మ, శృంగార సంకీర్తనలు రచించాడు. ఇంకా అష్టభాషా దండకం, సంకీర్తన లక్షణం (తండ్రి, తాతల సంస్కృత రచనలకు అనువాదం) వ్రాశాడు.
చిన్నన్న ద్విపద కెఱఁగున్ పన్నుగ పెద తిరుమలయ్య పదమున కెఱఁగున్ మిన్నంది మొరసె నరసిం గన్న కవిత్వంబు పద్య గద్య శ్రేణిన్ అని తెనాలి రామకృష్ణుని చాటువు.
తాళ్ళపాక అన్నమాచార్యుడు
పద కవితా పితామహుడు. తాళ్ళపాక వంశానికి మూల పురుషుడు. జీవిత కాలం 1408 - 1503 ప్రాంతం. ఇతని భార్యలు అక్కాంబ, తిమ్మాంబ (తిమ్మక్క).
తాళ్ళపాక తిమ్మక్క
అన్నమయ్య భార్య
తాళ్ళపాక పెద తిరుమలాచార్యుడు
అన్నమయ్య రెండవ కుమారుడు. అన్నమయ్య పెద్ద భార్య అక్కాంబ కొడుకు. తిరుమలలో నివసించి తండ్రి సంకీర్తనా యజ్ఞాన్ని కొనసాగించాడు. 13 గ్రామములు, అనేక కానుకలు స్వామివారికి సమర్పించాడు. అన్నమయ్య సంకీర్తనలను రాగిరేకులపై వ్రాయించి సంకీర్తనా భండాగారంలో భద్రపరపించాడు
తాళ్ళపాక నరసింగన్న
అన్నమయ్య, తిమ్మక్కల సంతానం. ఇతడు సుంకేశుల గ్రామంలో స్థిరపడినందున సంకుసాల నృసింహకవిగా పేరు పొందాడని ఒక అభిప్రాయము.
తాళ్ళపాక చినతిరుమలాచార్యుడు
ఇతడు పెదతిరుమలయ్య పెద్ద కుమారుడు (అనగా అన్నమయ్య మనుమడు). తాతగారిచే ఉపదేశము పొందాడు. 16వ యేటనే సాహిత్య వ్యాసంగం ప్రారంభించాడు. ఎనిమిది భాషలలో అష్టభాషా దండకం చెప్పి "అష్టభాషా చక్రవర్తి" అనే బిరుదు పొందాడు.
పెద తిరువెంగళనాధుడు
పెద తిరుమలాచార్యుని మూడవ కొడుకు. సాత్విక శుభమూర్తి, సంగీత సత్కవిత్వాధికుడు. ఇతడు సంకీర్తనలు వ్రాసి గానం చేస్తుంటే వే్కటేశ్వరుడే స్వయంగా వచ్చి నాట్యం చేసేవాడని రేవణూరి వెంకటాచార్యుడు శకుంతలా పరిణయంలో పేర్కొన్నాడు.
తాళ్ళపాక చిన్నన్న (చిన తిరువేంగళనాథుడు )
పెద తిరుమలయ్య నాలుగవకుమారుడు.
కోనేటి తిరువెంగళనాధుడు
పెద తిరుమలాచార్యుని ఐదవ కొడుకు. సదమల విద్యా విశారదుడు. అత్యంత వైభవంగా జీవించాడట.
తాళ్ళపాక తిరువేంగళప్ప
అన్నమయ్య ముని మనుమడు. చిన తిరుమలాచార్యుని కుమారుడు. నివాసము తిరుపతి.
రేవణూరి కొండయార్యుడు
అన్నమాచార్యుని అల్లుడు. కర్నూలు జిల్లా కోయిలకుంట్ల తాలూకా రేవణూరు నివాసి.
రేవణూరి వేంకటాచార్యుడు
అన్నమాచార్యుని దౌహిత్రుడు (కూతురు కొడుకు). తిరుమలాంబా తిరుమల కొండయార్యుల కొడుకు.
తాళ్ళపాక శ్రీనివాసుడు
అన్నమయ్యకు ఏ తరం మనుమడో తెలియదు.
బయటి లింకులు
తాళ్ళపాక కవులకు సంబంధించిన కొన్ని రచనలు, పరిశోధనా గ్రంథాలు ఇంటర్నెట్ ఆర్చీవులలో లభిస్తున్నాయి.
వర్గం:తెలుగు కవులు
తుమిళ్ళ లిఫ్ట్ ఇరిగేషన్ ప్రాజెక్టు
తుమిళ్ళ లిఫ్ట్ ఇరిగేషన్ ప్రాజెక్టు, తెలంగాణ రాష్ట్రంలోని జోగులాంబ గద్వాల జిల్లాలో ఉన్న లిఫ్ట్ ఇరిగేషన్ ప్రాజెక్ట్. 783 కోట్ల రూపాయల వ్యయంతో ఇది నిర్మితమవుతోంది. రాజోలిబండ డైవర్షన్ స్కీం పరిధిలోని 87,000 ఎకరాలలో ఈ ప్రాజెక్టు ద్వారా గద్వాల్, అలంపూర్‌లలో 55,600 ఎకరాలకు సాగునీరు అందుతుంది. 2018 జూన్ లో ప్రాజెక్ట్ మొదటి దశ పూర్తయింది. రాజోలిబండ డైవర్షన్ స్కీమ్ పరిధిలో అసంపూర్తిగా ఉన్న తుంగభద్ర నీటికి అనుబంధంగా ఈ ప్రాజెక్టు తీసుకోబడింది, మొదటి దశలో మూడు పంపులు నిర్మించబడ్డాయి.
శంకుస్థాపన
2018, జనవరి 8న అప్పటి నీటిపారుదల శాఖమంత్రి టి. హరీశ్ రావు ఈ లిఫ్ట్ ఇరిగేషన్ ప్రాజెక్ట్ నిర్మాణానికి పునాదిరాయి వేసి, కేవలం ఆరు నెలల రికార్డు సమయంలోనే మొదటి దశ పనులు పూర్తిచేస్తామని ప్రకటించాడు. 2018 అక్టోబరు చివరలోనే ఆయకట్టుకు నీటిని విడుదల చేశారు.
ప్రాజెక్టు వివరాలు
ఈ ప్రాజెక్టుకు 2017, ఏప్రిల్‌లో 783 కోట్ల రూపాయలు మంజూరు చేయబడగా, 2018 జనవరిలో 389 కోట్లతో మొదటి దశ చేపట్టారు. మొదటి దశలో 340 క్యూసెక్కుల నీటిని కలిపి పంప్ చేయడానికి 5.5 మెగావాట్ల రెండు పంపులు, 392 క్యూసెక్కుల పంప్ చేయడానికి 10.5 మెగావాట్ల సామర్థ్యం కలిగిన మరో పంపులు ఏర్పాటు చేశారు. మొదటి రెండు పంపులు నేరుగా ఆర్‌డిఎస్ కాలువకు నీటిని తీసుకువెళుతుండగా, మూడవ పంపు మల్లమ్మకుంట ట్యాంకుకు నీటిని తీసుకువెళుతుంది. మొదటి దశ పనులలో రివర్ కోర్స్ నుండి పంప్-హౌస్, ఫోర్‌బే, పంప్-హౌస్, 7.8 కిమీకి 2.5 మీటర్ల వ్యాసం కలిగిన ట్విన్ ప్రెజర్ మెయిన్స్. డెలివరీ సిస్టర్న్‌ల వరకు 650 మీటర్ల అప్రోచ్ ఛానల్ ఉన్నాయి.
ఆనకట్టకు కేటాయించిన 15.9 టీఎంసీలను పూర్తిస్థాయిలో వినియోగించుకునేలా, చివరి ఆయకట్టుకూ సాగునీరు పుష్కలంగా అందించాలన్న లక్ష్యంతో తుమ్మిళ్ల లిఫ్ట్‌ కింద మూడు రిజర్వాయర్లను నిర్మించబడుతున్నాయి. రెండో విడుతలో మొదటి ప్రాధాన్యతగా వడ్డేపల్లి మండలం లోని తనగల సమీపంలో మల్లమ్మకుంట, తర్వాత ఇటిక్యాల మండలం జులేకల్‌ వద్ద, వల్లూరు గ్రామాల పరిసరాల్లో రిజర్వాయర్ల నిర్మాణానికి 386 కోట్ల రూపాయలు మంజూరయ్యాయి. తుమ్మిళ్ల ఎత్తిపోతల పథకంలో భాగంగా ఈ రిజర్వాయర్లను పూర్తిస్థాయిలో అందుబాటులోకి తీసుకొస్తే అలంపూర్‌ నియోజక వర్గంలోని 87,500 ఎకరాలకు రెండు పంటలకు సాగునీరు అందనున్నది.
పంపుల ప్రారంభం
2018, నవంబరు నెలలో 5.5 మెగావాట్ల సామర్థ్యమున్న మొదటి పంపుకు డ్రై, వెట్ రన్ చేసిన తరువాత, 2018 నవంబరు 23న ఇరిగేషన్ అధికారులు స్విచ్ ఆన్ చేసి ఆర్‌డిఎస్ కాలువకు నీటిని విడుదల చేశారు. ఈ కార్యక్రమంలో లిఫ్ట్ ఇరిగేషన్ ప్రాజెక్టుల ప్రభుత్వ సలహాదారు కె. పెంటారెడ్డి, మహబూబ్ నగర్ ప్రాజెక్ట్స్ చీఫ్ ఇంజనీర్ టి. ఖగేందర్ పాల్గొన్నారు.
2019, ఆగస్టు 14న తుమ్మిళ్ళ గ్రామం వద్ద వ్యవసాయశాఖ మంత్రి సింగిరెడ్డి నిరంజన్‌ రెడ్డి తుమ్మిళ్ళ లిఫ్ట్ ఇరిగేషన్ ప్రాజెక్ట్ నుండి నీటిని విడుదల చేశాడు.
మూలాలు
వర్గం:మహబూబ్ నగర్ జిల్లా ప్రాజెక్టులు వర్గం:జోగులాంబ గద్వాల జిల్లా వర్గం:నీటిపారుదల ప్రాజెక్టులు వర్గం:తెలంగాణ ప్రభుత్వ నిర్మాణాలు
కలువకొలను సదానంద
కలువకొలను సదానంద ప్రముఖ బాల సాహిత్య రచయిత. బాలసాహిత్యంలో కేంద్ర సాహిత్య అకాడమీ వారి మొట్టమొదటి బాలసాహిత్య పురస్కార్‌ పురస్కారం అందుకున్న వ్యక్తి.
జీవిత విశేషాలు
సదానంద చిత్తూరు జిల్లా పాకాల లో శ్రీమతి నాగమ్మ, కృష్ణయ్య దంపతులకు తేది. ఫిబ్రవరి 22 1939 న జన్మించారు. ఎస్‌.ఎస్‌. ఎల్‌.సి చేసి టి.ఎస్‌.ఎల్‌.సి చదివారు. వృత్తిరీత్యా 36 సంవత్సరాలు ఉపాధ్యాయుడిగా పనిచేసి 1997లో పదవీ విరమణ పొంది పాకాల లోనే స్థిర పడ్డారు.
రచయితగా
సదానంద మొదటి రచన తన 18 ఏటనే ప్రచురితమైంది. చందమామ, బాలమిత్ర, బాలజ్యోతి, బాలరంజని, బొమ్మరిల్లు, బాలభారతి, బుజ్జాయిలాంటి బాలల మాస పత్రికలలో, ఆంధ్రప్రభ, ఆంధ్రపత్రిక, ఆంధ్రభూమి వంటి వార, మాస పత్రికలలోని పిల్లల శీర్షికలలో వీరి రచనలు ప్రచురితమయ్యాయి. ప్రస్తుతం ఈనాడు దినపత్రిక ‘హాయ్‌బుజ్జి’ పేజీలో వీరికథలు ఎక్కువగా మనం గమనించవచ్చు.
సదానంద బాలలకోసం ఇప్పటి వరకు 200కు పైగా కథలు, 2 నవలలు, 100 కి పైగా గేయాలు, కొన్ని గేయకథలు రాశారు. 8 కథా సంపుటాలు, 2 నవలలు ప్రచురించారు. తన 25 సంలో రాసిన పిల్లలనవల బాల రంజనిలో సీరియల్‌గా వచ్చింది. 1964లో మొదటి కథా సంపుటి ‘సాంబయ్య గుర్రం’ ప్రచురితమైంది. అదే సంవత్సరం ‘చల్లనితల్లి’, 1966లో నీతికథామంజరి, 1967లో విందుభోజనం, 1983లో శివానందలహరి ఇలా... మొత్తం 8 కథా సంపుటాలు ప్రచురించారు. 1965లో బాలల కోసం ‘బంగారు నడిచినబాట’ నవల ప్రచురించారు. ఈ నవలకు 1966లో ఉత్తమ బాల సాహిత్య గ్రంధంగా కేంద్ర ప్రభుత్వ విద్యాశాఖ వారి పురస్కారం లభించింది. వీరి "నవ్వే పెదవులు - ఏడ్చేకళ్ళు" కథా సంపుటానికి 1976లో ఆంధ్రప్రదేశ్ సాహిత్య అకాడమీ పురస్కారం లభించింది. తెలుగు కథాసాహిత్యంలో వంద ఆణిమ్యుత్యాలు పేరుతో వెలువడిన కథా సంకలనంలో వీరి కథ "తాత దిగిపోయిన బండి"కి స్థానం లభించింది. త్వరలో వీరి "పరాగభూమి కథలు" గ్రంథం వెలువడనుంది.
పెన్నేటి ప్రచురణలు, కడప వారు సదానంద పిల్లల నవల ‘అడవితల్లి’ 2007లో ప్రచురించారు. మహాభారతంలోని కొన్ని పద్యాల ఆధారంగా అల్లిన నవల. మొదట ఈ నవల ‘బాలరంజని’ పిల్లల మాసపత్రికలో ప్రచురితమై బాలలను అలరించింది.
మరణం
ఈయన ఆగస్టు 25, 2020న పాకాలలోని తన స్వగృహంలో స్వర్గస్థులైనారు.
ఇతర మూలాలు
వర్గం:తెలుగు రచయితలు వర్గం:1939 జననాలు వర్గం:బాల సాహితీకారులు వర్గం:కేంద్ర సాహిత్య అకాడమీ బాల సాహిత్య పురస్కార గ్రహీతలు వర్గం:చిత్తూరు జిల్లా రచయితలు
రవి (వ్యాఖ్యాత)
రవి ఒక ప్రముఖ టీవీ వ్యాఖ్యాత, నటుడు. మా టీవిలో నిర్వహించే సంథింగ్ స్పెషల్ కార్యక్రమంలో వ్యాఖ్యతగా చేసేవారు. ప్రస్తుతం ఈటీవీ ప్లస్ ఛానల్ నిర్వహించే పటాస్ కార్యక్రమానికి వ్యాఖ్యాతగా చేస్తున్నారు. 2017 లో అయోధ్య కార్తీక్ దర్శకత్వంలో వచ్చిన ఇది నా ప్రేమ కథ సినిమాతో వెండితెరకు హీరోగా పరిచయం అయ్యారు.
జీవిత విశేషాలు
ఈయన సెప్టెంబర్ 19 న హైదరాబాద్ లో  జన్మించారు. ఈయన తండ్రి ఆర్మీ లో ఉద్యోగి. ఈయనకు ఒక సోదరి, సోదరుడు ఉన్నారు. వన్ షో, ఢీ జూనియర్స్, ఫ్యామిలీ సర్కస్ ( జీ తెలుగు ), కిర్రాక్, అలీ టాకీస్ వంటి కార్యక్రమాలలో వ్యాఖ్యాతగా చేసారు. మా టీవిలో నిర్వహించే సంథింగ్ స్పెషల్ కార్యక్రమం ద్వారా అభిమానులను సంపాదించారు.
బయటి లింకులు
వర్గం:టెలివిజన్ వ్యాఖ్యాతలు వర్గం:తెలుగు సినిమా నటులు వర్గం:నటులు వర్గం:జీవిస్తున్న ప్రజలు
నంబులపూలకుంట మండలం
నంబులిపులికుంట మండలం, ఆంధ్ర ప్రదేశ్ రాష్ట్రంలోని శ్రీ సత్యసాయి జిల్లాకు చెందిన మండలం.ఈ మండలంలో 12 రెవెన్యూ గ్రామాలు ఉన్నాయి. ఇది రాయలసీమ ప్రాంతానికి చెందిన ప్రాంతం. ఇది జిల్లా ప్రధాన కార్యాలయం అనంతపురం నుండి తూర్పు వైపు 126 కి.మీ.దూరంలో మండల ప్రధాన పరిపాలనా కేంద్ర స్థానం ఉంది.నంబులపులికుంట పిన్ కోడ్ 515521, పోస్టల్ ప్రధాన కార్యాలయం గాండ్లపెంట. ఇది అనంతపపరం జిల్లా, కడప జిల్లా సరిహద్దులో ఉంది. .
పరిసర మండలాలు
పశ్చిమాన గాండ్లపెంట మండలం, తూర్పు వైపు గలివేడు మండలం, ఉత్తరం వైపు తలుపుల మండలం ఉన్నాయి.
గణాంకాలు
2011 భారత జనాభా లెక్కల ప్రకారం శ్రీ సత్యసాయి జిల్లాకు చెందిన నంబులిపులికుంట మండలం మొత్తం జనాభా 31,404. ఇందులో 15,750 మంది పురుషులు కాగా, 15,654 మంది మహిళలు ఉన్నారు.మండలంలో మొత్తం 8,137 కుటుంబాలు నివసిస్తున్నాయి. మండల సగటు సెక్స్ నిష్పత్తి 994. మండల జనాభా అంతా పట్టణ ప్రాంతాల్లో నివసిస్తున్నారు. పట్టణ ప్రాంతంలో సగటు అక్షరాస్యత రేటు 55.9%, మండల లింగ నిష్పత్తి 994. నంబులిపులికుంట మండలంలో 0-6 సంవత్సరాల వయస్సు గల పిల్లల జనాభా 3376, ఇది మొత్తం జనాభాలో 11%గా ఉంది. 0-6 సంవత్సరాల మధ్య 1737 మంది మగ పిల్లలు, 1639 మంది ఆడ పిల్లలు ఉన్నారు. బాలల లైంగిక నిష్పత్తి 944, ఇది నంబులిపులికుంట మండల సగటు లింగ నిష్పత్తి 994 కన్నా తక్కువ. మండల మొత్తం అక్షరాస్యత రేటు 55.92%. పురుష అక్షరాస్యత రేటు 61.19%, స్త్రీల అక్షరాస్యత రేటు 38.56% ఉంది.
కరాచీ
కరాచీ పాకిస్తాన్ దేశంలో అతిపెద్ద నగరం, ప్రపంచంలో 12వ అతిపెద్ద నగరం. ఇది పాకిస్తాన్ లోని సింధ్ ప్రావిన్సుకు రాజధాని నగరం. ప్రపంచ స్థాయి నగరంగా గుర్తించబడిన కరాచీ పాకిస్తాన్ ముఖ్యమైన ఆర్థిక, పారిశ్రామిక కేంద్రం. అరేబియా సముద్రము పక్కనే ఉండటం వల్ల ఇక్కడ ప్రపంచ వాణిజ్యానికి అవసరమైన కరాచీ ఓడరేవు, బిన్ ఖాసిం ఓడరేవులు ఉన్నాయి. పాకిస్తాన్ లోనే అతి పెద్దదైన జిన్నా అంతర్జాతీయ విమానాశ్రయం ఉంది.
మూలాలు
వర్గం:ప్రపంచ నగరాలు వర్గం:1729 స్థాపితాలు వర్గం:పాకిస్తాన్ నగరాలు
పని ప్రదేశాల్లో మహిళలపై లైంగిక వేధింపుల నిరోధక చట్టం, 2013
పని ప్రదేశాల్లో మహిళలపై లైంగిక వేధింపుల (నివారణ, నిషేధం, సంస్కరణ) చట్టం, 2013 అనేది భారతదేశంలో మహిళలకు కార్యాలయాల్లో లైంగిక వేధింపుల నించి రక్షణ కలిగించటానికి ఏర్పడ్డ చట్టం. ఇది 2012 సెప్టెంబరు 3న లోక్ సభ (భారత పార్లమెంటు దిగువ సభ) ఆమోదం పొందింది. తర్వాత రాజ్య సభ (పార్లమెంటు ఎగువ సభ)లో 2013 ఫిబ్రవరి 26న ఆమోదం పొందింది. ఈ బిల్లుకు ప్రధాని చే 2013 ఏప్రిల్ 23న అమోదం పొందింది. ఈ చట్టం 2013 డిసెంబరు 9న అమలులోకి వచ్చింది. లైంగిక వేధింపుల నివారణకు సుప్రీం కోర్ట్ ఆఫ్ ఇండియా జారీచేసిన విశాఖ మార్గదర్శకాలను ఈ శాసనం పాటిస్తుంది. అతి కొద్దిమంది భారతీయ యజమానులు మాత్రమే ఈ శాసనానికి కట్టుబడి ఉన్నారని అంతర్జాతీయ కార్మిక సంస్థ నివేదించింది. చాలా మంది ఉద్యోగులు ఈ చట్టాన్ని పాటిస్తున్నారు, అయినప్పటికీ, ఇప్పటికీ చాలా మంది ఉన్నారు. వారు మరింత పరిణామాలను ఎదుర్కోవలసి ఉంటుంది.. నవంబరు 2015 లో ఎఫ్‌ఐసిసిఐ-ఈవై నివేదిక ప్రకారం, లైంగిక వేధింపుల చట్టం, 2013ను 36% భారత కంపెనీలు,25% బహుళజాతి సంస్థలు పాటించటం లేదు. ఈ చట్టానికి లొంగని ఏ ఉద్యోగిపై అయినా కఠిన చర్యలు తీసుకుంటాం అని ప్రభుత్వం వెల్లడి చేసింది.
ప్రవేశిక, నేపథ్యం
''కార్యాలయంలో మహిళల లైంగిక వేధింపుల నుండి రక్షణ కల్పించే ఒక చట్టం. లైంగిక వేధింపులను నివారించడం, ఫిర్యాదులకు న్యాయం చేసి వారి బాధ పోగొట్టడం, సంబంధిత అంశాలు, సందర్భాలతో వ్యవహరించడం ఇందులో భాగం.
భారత రాజ్యాంగంలో ఆర్టికల్స్ 14, 15 ప్రకారం లైంగిక వేధింపు అనేది స్త్రీ ప్రాథమిక సమాన హక్కులను ఉల్లంఘిస్తుంది. అంతేకాక ఆర్టికల్ 21 ప్రకారం జీవించే హక్కు, హుందా గా జీవించే హక్కు, ఏ వృత్తి, ఉద్యోగం, వాణిజ్యం లేదా వ్యాపారం అయినా చేపట్టే హక్కులలో నే లైంగిక వేధింపులు లేని వాతావరణం లో పని చేసే హక్కు కూడా ఉంది.;
లైంగిక వేధింపులకు వ్యతిరేకంగా రక్షణ, గౌరవప్రదంగా పనిచేయడానికి గల హక్కులను మానవహక్కులుగా అంతర్జాతీయ సమావేశాలు, 1993 జూన్ 25న భారత ప్రభుత్వం ధృవీకరించిన "మహిళలకు వ్యతిరేకంగా అన్నిరకాల వివక్షల నిర్మూలనక ఒడంబడిక" అంగీకరిస్తున్నాయి. ;
కార్యాలయంలో లైంగిక వేధింపులకు వ్యతిరేకంగా స్త్రీల రక్షణ కోసం అటువంటి ఒడంబడికను ఆచరణలోకి తీసుకువచ్చేందుకు ఇలాచట్టం ద్వారా ఏర్పాట్లు చేయడం సముచితం, ఆవశ్యకం..''
కార్యాచరణ
పని ప్రాంతంలో మహిళల పైన లైంగిక వేధింపులను పని ప్రదేశాల్లో మహిళలపై లైంగిక వేధింపుల (నివారణ, నిషేధం, సంస్కరణ) చట్టం, 2013 చట్టవిరుద్ధం చేస్తుంది. ఒకరు ఏ విధంగా లైంగిక వేధింపులకు గురి అవ్వొచ్చు ఇంకా ఆ బాధితులు ఎలా ఇటువంటి ప్రవర్తనను ఫిర్యాదు చేయొచ్చు అనే దాని గురించి ఈ చట్టం మాట్లాడుతుంది.
అవును, ఈ చట్టం కేవలం పని ప్రాంతంలో లైంగిక వేధింపులకు గురి అయ్యిన మహిళలకు మాత్రమే.
లేదు, ఈ చట్టం పని ప్రాంతంలో లైంగిక వేధింపుకు గురి అయ్యిన ప్రతి మహిళకు వర్తిస్తుంది. అయితే, లైంగిక వేధింపుకు గురి అయ్యిన మహిళ ఎక్కడైతే వేధించబడిందో అక్కడ ఉద్యోగి అయ్యి ఉండనక్కరలేదు.ఆ పని ప్రాంతం ఏదైనా ప్రభుత్వ లేక ప్రైవేట్ ఆఫీసు కావొచ్చు.
అదేమీ కాదు,ఈ చట్టం మీరు ఆఫీసులోనే నిందితుడితో వ్యవహరించడం లేక కోర్టును ఆశ్రయించడం అన్న రెండిటి మధ్య ఎంచుకునే వీలు కల్పిస్తుంది. మీరు కావాలంటే, మీరు మీ అంతర్గత /స్థానిక ఫిర్యాదుల కమిటీని చేరుకోకుండానే ఒక క్రిమినల్ ఫిర్యాదుని ఫైల్ చేయవచ్చు.
నేపథ్యం, నిబంధనలు
భారత ప్రభుత్వం ప్రెస్ ఇన్ఫర్మేషన్ బ్యూరో ప్రకారం: ప్రభుత్వ కార్యాలయాలు కావచ్చు, ప్రైవేటు పనిప్రదేశాలు కావచ్చు, అన్ని పని ప్రదేశాలలో లైంగిక వేధింపులకు వ్యతిరేకంగా మహిళలు రక్షణ పొందేట్లు చట్టం చూస్తుంది. ఇది ఏ పని ప్రదేశంలో అయినా వారి లింగ సమానత్వ హక్కు, జీవించే హక్కు, స్వేచ్చ, సమానత్వాన్ని పొందడానికి దోహద పడుతుంది. తమకి భద్రత ఉందనే భావన పని ప్రదేశంలో మహిళల భాగస్వామ్యం పెరిగేందుకు దోహద పడుతుంది, తద్వారా వారి ఆర్థిక స్తోమతకి, ఉన్నతికి సహాయ పడుతుంది. ఈ చట్టం విశాఖ వర్సెస్ రాజస్థాన్ రాష్ట్ర ప్రభుత్వం కేసు (1997)లో సుప్రీంకోర్టు ఇచ్చిన తీర్పులో లైంగిక వేధింపుల నిర్వచనాన్ని స్వీకరించింది. భారత రాజ్యాంగం 19 (1) అధికరణం పౌరులు అందరికీ ఏ వారు ఎంచుకున్న ఏ వృత్తిలో అయినా పనిచేసేందుకు లేదా వారి స్వంత వ్యాపారమో, వాణిజ్యమో చేసుకునేందుకు హక్కుని ఇస్తోంది. విశాఖ వర్సెస్ రాజస్థాన్ రాష్ట్రప్రభుత్వం కేసు తీర్పు - లింగ సమానత్వాన్ని, జీవించే హక్కును, స్వేచ్ఛని భంగపరిచే చర్యలు బాధితుల ప్రాథమిక హక్కులను 19 (1) జి అధికరణం ప్రకారం హరిస్తున్నట్టేనని నిర్ధారిచింది. ఈ తీర్పు పనిప్రదేశాల్లో మహిళలపై లైంగిక వేధింపులు అన్నవి కేవలం పనిప్రదేశాల్లో మహిళల హక్కులకు భంగం కలిగించి వృత్తిపరంగా నష్టం మాత్రమే కలుగజేసినట్టు కాదనీ, అంతకుమించి మహిళల ప్రాథమిక హక్కులకు భంగమనీ నిర్ధారించింది.
ఈ చట్టం పాఠశాలలు, కళాశాలల్లో విద్యార్థులకు, ఆసుపత్రుల్లో రోగులకు కూడా వర్తిస్తుంది. దీని కింద వచ్చే ఫిర్యాదులను విచారించడానికి అంతర్గతంగా ఒక కమిటీని ఏర్పాటుచేయడం తప్పనిసరి. ఈ చట్టాన్ని అనుసరించని ఉద్యోగులకు 50 వేల రూపాయల వరకూ జరిమానా విధించవచ్చు.
ఈ శాసనం రూపొందడానికి అవసరమైన ప్రక్రియ చాలా సుదీర్ఘంగా సాగింది. 2007లో మహిళా, శిశు సంక్షేమ మంత్రి కృష్ణ తీర్థ్ ఈ బిల్లును ప్రవేశ పెట్టగా, 2010 జనవరిలో కేంద్ర మంత్రిమండలిలో ఆమోదం పొందింది. 2010 డిసెంబరులో లోక్‌సభకు ఈ బిల్లును సమర్పించగా, మానవ వనరుల అభివృద్ధికి పార్లమెంటు స్థాయీసంఘం పరిశీలనకు పంపారు. 2011 నవంబరు 30న కమిటీ నివేదిక ప్రచురించింది. 2012 మేలో కేంద్ర మంత్రిమండలి ఇంటిపనులు చేసేవారిని ఇందులో చేర్చేందుకు ఉద్దేశించిన సవరణను ఆమోదించింది. 2012 సెప్టెంబరు 3న బిల్లు లోక్‌సభ ఆమోదం పొందగా, 2013 ఫిబ్రవరి 26న ఈ బిల్లు రాజ్యసభ ఆమోదం పొందింది. భారత రాష్ట్రపతి సమ్మతి పొంది, 2013 ఏప్రిల్ 23న ప్రచురించిన గెజెట్ ఆఫ్ ఇండియాలో ఎక్స్ట్రాఆర్డినరీ, రెండో విభాగం, మొదటి సెక్షన్‌లో 2013లో 14వ చట్టంగా ప్రచురితమైంది.
శిక్షా స్మృతి
క్రిమినల్ లా (సవరణ) చట్టం,2013 ద్వారా భారత పీనల్ కోడ్ లో సెక్షన్ 354 చేర్చబడింది. లైంగిక వేధింపుల నేరం, సంబంధిత నేరం చేసిన వ్యక్తికి ఎటువంటి శిక్ష వేయాలి అన్నది ఈ చట్టమే నిర్ధారిస్తుంది. ఈ శిక్ష ఒకటి నొంచి మూడు ఏళ్ళ జైలు శిక్ష లేదా జరిమానా అయ్యి ఉంటుంది.అదనంగా, లైంగిక వేధింపు అనే ఈ నేరాన్ని, నివేదించే బాధ్యత యాజమాన్యాల పైన ఉంది..